Sveriges forvaltning er preget av den såkalte dualismen der departementer og direktorater har formell selvstendighet og friere stilling overfor de politiske organene. Forvaltningen er underlagt regjeringen som kollegium og ikke den enkelte statsråd. Dette skiller seg fra Danmark og Norge som har såkalt monisme eller ministerstyre der statsråden er ansvarlig for departementet og de underliggende etatene slik at forvaltningen har mindre selvstendighet. I Sverige har politikerne mindre mulighet til detaljstyring enn i Danmark og Norge.